Шчыра кажучы, гэта было каханьне зь першага позірку. Першымі я пачуў старых добрых Scorpions, якія сталі маім самым вялікім музычным захапленьнем у жыцьці. Сам я ўжо амаль што дыназаўр, таму абставіны знаёмства былі тыповыя для таго часу. У школьным класе мы абменьваліся рознай музыкай і mp 3-дыскі тады толькі ўваходзілі ў моду, таму асноўным носьбітам былі аўдыё-касеты, на адной зь якіх і апынулася складанка Скарпоў. Вось так я пазнаёміўся са сьветам цяжкага року і металу, а гэтыя немцы ўсё яшчэ мае самыя галоўныя ўлюбёнцы. Сяргей